Euryptychus

Euryptychus er en slekt av biller som ligner smellere (Elateridae).

Utseende 
Middelsstore (6-13 millimeter), litt brede, blanke, brunrøde til svarte råtevedbiller, pronotum kan være skarpt rødt. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, omtrent så lange som hode + pronotum, noe fortykkede mot spissen, de tre ytterste leddene noe forlengede. Brystskjoldet (pronotum) er rundet, litt bredere enn langt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
Disse billene lever i skog, larvene utvikler seg sannsynligvis i død ved, men dette er ikke kjent med sikkerhet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Euryptychini Mamaev, 1976
 Slekten Euryptychus LeConte, 1852
 Euryptychus arizonicus (Van Dyke, 1945) - Nord-Amerika
 Euryptychus aureopilosus (Lea, 1916) - Australia
 Euryptychus basalis (Lea, 1895) - Australia
 Euryptychus brunhildae Muona, 1993 - fossil art fra baltisk rav
 Euryptychus concolor (Blackburn, 1900) - Australia
 Euryptychus fuscus (Lea, 1916) - Australia
 Euryptychus gerhildae Muona, 1993 - fossil art fra baltisk rav
 Euryptychus heros (Blackburn, 1892) - Australia
 Euryptychus heterocerus LeConte, 1852 - Nord-Amerika
 Euryptychus ishiharai Hisamatsu, 1994
 Euryptychus lewisi Fleutiaux, 1923
 Euryptychus monrosi Cobos, 1958
 Euryptychus pasteuri (Fleutiaux, 1896)
 Euryptychus porosus (Lea, 1916) - Australia
 Euryptychus rubiventris (Lea, 1916) - Australia
 Euryptychus siegfriedi Muona, 1993 - fossil art fra baltisk rav
 Euryptychus ulkei (Horn, 1886) - Nord-Amerika
 Euryptychus vicinus Fleutiaux, 1923

Litteratur

Eksterne lenker 
 bugguide.net - bildedatabase over nordamerikanske insekter
 Euryptychus på FossilWorks. besøkt 8.1. 2020
 

Biller formelt beskrevet i 1852
Dyr formelt beskrevet av John Lawrence LeConte
Råtevedbiller